CELEX: 32013R0953
Language: sk
Date: 2013-09-26 00:00:00
Title: Nariadenie Rady (EÚ) č. 953/2013 z  26. septembra 2013 , ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

5.10.2013   
            
            
               SK
            
            
               Úradný vestník Európskej únie
            
            
               L 263/4
            
         NARIADENIE RADY (EÚ) č. 953/2013
   z 26. septembra 2013,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 31,
   so zreteľom na návrh Európskej komisie,
   keďže:
   
               (1)
            
            
               Podpoložka harmonizovaného systému 852851 v prílohe I k nariadeniu Rady (EHS) č. 2658/87 (1) zahŕňa monitory iné ako monitory s katódovou trubicou (CRT), druhov používaných výlučne alebo hlavne v systémoch na automatické spracovanie údajov položky 8471. Monitory iné ako monitory druhov používaných výlučne alebo hlavne v systémoch na automatické spracovanie údajov položky 8471 sa zatrieďujú do podpoložky harmonizovaného systému 852859.
            
         
               (2)
            
            
               V súlade s ustálenou judikatúrou Súdneho dvora Európskej únie (2) zatriedenie monitorov do podpoložky harmonizovaného systému 852851 alebo 852859 musí vychádzať z celkového posúdenia objektívnych charakteristík a vlastností každého konkrétneho monitora.
            
         
               (3)
            
            
               V dôsledku zbližovania digitálnych technológií sa ukázalo veľmi ťažké určiť len na základe uvedenia technických charakteristík, či konkrétny monitor je alebo nie je druhu používaného výlučne alebo hlavne v systémoch na automatické spracovanie údajov položky 8471. Konkrétne sa ukázalo, že už je technicky nemožné zabezpečiť správne a jednotné zatriedenie plochých panelových displejov schopných zobrazovať na prijateľnej úrovni funkčnosti signály generované systémami na automatické spracovanie údajov aj inými zdrojmi.
            
         
               (4)
            
            
               S cieľom zabezpečiť racionálny rozvoj produkcie a rozšírenie spotreby v rámci územia Únie a podporovať obchod medzi členskými štátmi a tretími krajinami je v záujme spotrebiteľov aj výrobného odvetvia Únie oslobodiť uvedené monitory od cla.
            
         
               (5)
            
            
               Príloha I k nariadeniu (EHS) č. 2658/87 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   1.   Príloha I k nariadeniu (EHS) č. 2658/87 sa mení tak, ako sa stanovuje v prílohe k tomuto nariadeniu.
   2.   Zmeny podpoložiek kombinovanej nomenklatúry stanovené v tomto nariadení sa uplatňujú ako podpoložky TARIC do 31. decembra 2013.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2013
      
         
            Za Radu
         
         
            predseda
         
         E. GUSTAS
      
   
   
      (1)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      (2)  Rozsudok Súdneho dvora z 19. februára 2009 vo veci C-376/07 Staatssecretaris van Financiën v Kamino International Logistics BV.[Zb. 2009], s. I-1167.
   
      PRÍLOHA
      V druhej časti triede XVI kapitole 85 prílohy I k nariadeniu (EHS) č. 2658/87 sa riadky pre číselné znaky KN 8528 59, 8528 59 10, 8528 59 40 a 8528 59 80 nahrádzajú takto:
      
         
                     „8528 59
                  
                  
                     – – Ostatné:
                  
                  
                      
                  
                  
                      
                  
               
                      
                  
                  
                     – – – Ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti:
                  
                  
                      
                  
                  
                      
                  
               
                     8528 59 20 (1)
                     
                  
                  
                     – – – – Monochromatické
                  
                  
                     14 (5)
                     
                  
                  
                     p/st
                  
               
                      
                  
                  
                     – – – – Farebné:
                  
                  
                      
                  
                  
                      
                  
               
                     8528 59 31 (2)
                     
                  
                  
                     – – – – – S obrazovkou s technológiou na báze tekutých kryštálov (LCD)
                  
                  
                     14 (5)
                     
                  
                  
                     p/st
                  
               
                     8528 59 39 (3)
                     
                  
                  
                     – – – – – Ostatné
                  
                  
                     14 (5)
                     
                  
                  
                     p/st
                  
               
                     8528 59 70 (4)
                     
                  
                  
                     – – – Ostatné
                  
                  
                     14
                  
                  
                     p/st.
                  
               
      
         (1)  Číselný znak TARIC 8528591020
      
         (2)  Číselný znak TARIC 8528594091
      
         (3)  Číselný znak TARIC 8528598091
      
         (4)  Číselné znaky TARIC 8528591090, 8528594099 a 8528598099
      
         (5)  Všeobecná colná sadzba: bez cla.“